Z A P I S N I K

42. sjednice Vijeća Gradske četvrti Brezovica održane 14. prosinca 2020., u sjedištu Gradske četvrti Brezovica, Brezovička cesta 100, velika dvorana s početkom u 17,00 sati.

Nazočni članovi Vijeća Gradske četvrti Brezovica: Marina Pucević, Vladimir Iviček, Dario Cerovski,  Vesna Šantek, Damir Dasović, Ivica Mavračić, Irena Poje-Oxenham, Žarko Vučak, Tomo Ferko, Srećko Tatar i Božidar Puljanić (došao na drugoj točci).

Nazočni djelatnici Gradskog ureda za mjesnu samoupravu: Milan Kulaš i Kamelia Antonia Pelikon.

Sjednicu otvara Marina Pucević, predsjednica Vijeća Gradske četvrti Brezovica i pozdravlja sve nazočne.
Predsjednica konstatira da je na sjednici nazočno 10 od 11 članova Vijeća, čime su stečeni uvjeti za raspravu i pravovaljano odlučivanje.

Prije utvrđivanja dnevnog reda, predsjednica otvara raspravu o zapisniku 41. sjednice Vijeća Gradske četvrti Brezovica.
Jednoglasno (10“za“) usvojen je zapisnik 41. sjednice.
 
Predsjednica otvara raspravu o prijedlogu dnevnog reda.
Vijeće Gradske četvrti Brezovica jednoglasno (10“za“) donosi sljedeći


dnevni red:

1. Prijedlog zaključka o izmjeni  Plana komunalnih aktivnosti Gradske četvrti 
    Brezovica u 2020.

2. Prijedlog zaključka o prijedlozima za novi Prostorni plan Grada Zagreba
3. Prijedlog zaključka o očitovanju na prijedlog za postavljanje nadstrešnice ispred 
    vatrogasnog spremišta u objektu Mjesnog odbora Dragonožec.

4. Pitanja, prijedlozi i obavijesti


Ad 1) Prijedlog zaključka o izmjeni  Plana komunalnih aktivnosti Gradske četvrti 
          Brezovica u 2020.

Predsjednica Vijeća navodi da su članovi Vijeća primili Prijedlog u pisanom obliku. Otvara raspravu.
Vijeće je jednoglasno (10“za“) donijelo Zaključak o izmjeni Plana komunalnih aktivnosti Gradske četvrti Brezovica koji je sastavni dio ovoga zapisnika.


Ad 2) Prijedlog zaključka o prijedlozima za novi Prostorni plan Grada Zagreba

Predsjednica Vijeća navodi da su članovi Vijeća primili Prijedlog u pisanom obliku. Otvara raspravu.
Vijeće je jednoglasno (11“za“) donijelo Zaključak o  prijedlozima za novi Prostorni plan Grada Zagreba koji je sastavni dio ovoga zapisnika.


Ad 3) Prijedlog zaključka o očitovanju na prijedlog za postavljanje nadstrešnice ispred 
          vatrogasnog spremišta u objektu Mjesnog odbora Dragonožec

Predsjednica Vijeća navodi da su članovi Vijeća primili Prijedlog u pisanom obliku. Otvara raspravu.
Vijeće je jednoglasno (11“za“) donijelo

ZAKLJUČAK
o očitovanju na prijedlog za postavljanje nadstrešnice ispred vatrogasnog spremišta u objektu  Mjesnog odbora Dragonožec

1. Vijeće Gradske četvrti Brezovica razmotrilo je zamolbu Dobrovoljnog vatrogasnog društva Dragonožec za postavljanje nadstrešnice ispred vatrogasnog spremišta u objektu Mjesnog odbora Dragonožec, na adresi Donjodragonoška cesta 30.
2. Vijeće je suglasno s prijedlogom za postavljanje nadstrešnice.   
3. Ovaj se zaključak dostavlja Dobrovoljnom vatrogasnom društvu Dragonožec te Gradskom uredu za mjesnu samoupravu.


Ad 4) Pitanja, prijedlozi i obavijesti

Marina Pucević obavještava prisutne da u srijedu Gradonačelnik obilazi nekoliko Mjesnih odbora na području Gradske četvrti Brezovica.

Žarko Vučak predlaže da radi situacije glede Covid-19, slobodna riječ i upiti vijećnika budu upućeni preko e-maila i svim vijećnicima na znanje te da i odgovori na upite idu svim vijećnicima na znanje.

Srećko Tatar smatra da na području Gradske četvrti Brezovica ima previše uzdignutih ploha koje usporavaju promet Hitnoj pomoći i vatrogascima na hitnim intervencijama. 
Božidar Puljanić govori da se radi navedenih uzdignutih ploha uništavaju vozila.
Marina Pucević predlaže da na sljedećoj sjednici Vijeća donese Zaključak prema MUP-u za postavljanjem kamera na kritičnim prometnicama na području Gradske četvrti Brezovica. Žarko Vučak govori da u Zadvorskoj ulici vozila se parkiraju po nogostupu i da na sljedećoj sjednici se navedeno treba uvrstiti u dnevni red.

Dovršeno u 17:29 sati.

KLASA: 026-03/20-001/67
URBROJ: 251-06-11-8-20-2

